RAPORT AL COMISIEI CĂTRE PARLAMENTUL EUROPEAN ȘI CONSILIU Calitatea benzinei și motorinei folosite pentru transportul rutier în Uniunea Europeană: Cel de-al nouălea raport anual (an de raportare 2010) /* COM/2012/0749 final */





RAPORT AL COMISIEI CĂTRE PARLAMENTUL EUROPEAN ȘI CONSILIU Calitatea benzinei și motorinei folosite pentru transportul rutier în Uniunea Europeană: Cel de-al nouălea raport anual (an de raportare 2010) Rezumat Directiva 98/70/CE[1] prevede specificații tehnice minime în baza criteriilor sanitare și de mediu pentru carburanții care trebuie folosiți pentru vehicule echipate cu motoare cu aprindere prin scânteie și motoare cu aprindere prin comprimare. Calitatea carburanților este importantă din punctul de vedere al mediului deoarece afectează emisiile poluante ale motoarelor și, prin urmare, calitatea aerului. Calitatea carburanților influențează, de asemenea, ușurința cu care constructorii reușesc să respecte limitele dorite de emisii de poluanți și de gaze cu efect de seră, precum și costurile pe care aceștia trebuie să le suporte în acest sens. Nerespectarea specificațiilor aplicabile carburanților poate determina o creștere a emisiilor (de exemplu, excesul de compuși oxigenați poate duce la creșterea emisiilor de NOx), deteriorarea motorului și a sistemelor de epurare a gazelor de eșapament (de exemplu, excesul de sulf poate deteriora catalizatorii), având drept consecință o mai mare poluare a aerului. Pentru a garanta respectarea normelor de calitate în materie de carburanți impuse de directiva menționată anterior, statele membre trebuie să introducă sisteme de monitorizare a calității carburanților. Articolul 8 din Directiva 98/70/CE prevede obligația publicării anuale de către Comisie a unui raport privind calitatea carburanților în statele membre. Acest al nouălea raport al Comisiei face un rezumat al informațiilor trimise de către statele membre pentru anul 2010 cu privire la calitatea benzinei și motorinei, precum și la volumele comercializate. Toate statele membre au transmis rapoarte complete pentru anul 2010. Unele state membre au transmis rapoartele după termenul limită stabilit la 30 iunie. Nivelul de punctualitate a transmiterii rapoartelor a fost inferior anului 2009: 17 state membre au depus rapoartele aferente anului 2010 înainte de termenul limită, iar din restul de 10 state membre, 5 au transmis rapoartele cu o întârziere de cel puțin trei luni. Din datele de monitorizare a calității carburanților în 2010 reiese că specificațiile pentru benzină și motorină prevăzute de Directiva 98/70/CE sunt, în general, respectate; și de această dată au fost constatate doar puține depășiri. În cazul benzinei, principalii parametri pentru care s-au înregistrat depășiri sunt cifra octanică „research”/indicele octanic motor (COR/MON)[2], presiunea vaporilor în perioada verii[3], distilarea/evaporarea la 100/150°C[4] și conținutul maxim de sulf. În cazul motorinei, principalii parametri pentru care s-au înregistrat depășiri au fost conținutul de sulf, punctul de distilare la 95 % și cifra cetanică. Întrucât depășirile sunt relativ rare și majoritatea statelor membre iau măsuri pentru a scoate de pe piață carburanții neconformi, Comisia nu cunoaște cazuri în care aceste depășiri să fi avut efecte negative asupra emisiilor vehiculelor sau asupra funcționării motoarelor. Cu toate acestea, Comisia îndeamnă statele membre să continue să ia măsuri pentru a asigura deplina conformitate pentru ca astfel de probleme să nu apară în viitor. Conținutul redus de sulf contribuie la reducerea poluării atmosferice și la introducerea de noi tehnologii în domeniul motoarelor. La 1 ianuarie 2009 a intrat în vigoare o nouă specificație privind carburanții pentru autovehicule utilizați în transportul rutier care limitează conținutul de sulf al tuturor carburanților pentru autovehicule utilizați în transportul rutier în UE la 10 ppm (carburanți fără sulf). Este al doilea an de raportare de la intrarea în vigoare a acestei cerințe și conținutul mediu de sulf s-a menținut în 2010 sub nivelul prevăzut, după cum reiese din tabelul 1. Tabelul 1: Tendința anuală a conținutului mediu de sulf al benzinei și al motorinei EU || Conținut mediu de sulf, ppm* Carburant/an || 2002 || 2003* || 2004* || 2005* || 2006** || 2007*** || 2008*** || 2009*** || 2010 Benzină || 51 || 37 || 38 || 19 || 18 || 18 || 14 || 6 || 6 Motorină || 169 || 125 || 113 || 25 || 22 || 23 || 18 || 8 || 7.5 *Cu excepția Franței, care nu a trimis niciun raport pentru perioada 2003-2005. **Cu excepția Maltei, care nu a trimis raportul pentru 2006. *** Cu excepția Luxemburgului, care nu a trimis rapoartele pentru 2007 și 2008 și a trimis un raport incomplet pentru 2009. Sistemele naționale de monitorizare a calității carburanților continuă să fie foarte diferite. Cu toate acestea, se așteaptă ca dispozițiile directivei să promoveze omogenitatea și să amelioreze calitatea raportării. 2. Introducere Specificațiile aplicabile benzinei și motorinei vândute în Uniunea Europeană sunt stabilite în anexele la Directiva 98/70/CE. Directiva prevede obligația statelor membre de a prezenta sinteze privind calitatea carburanților vânduți pe teritoriile lor. Începând din 2004, statele membre trebuie să prezinte rapoarte cu privire la monitorizarea efectuată în conformitate cu standardul european EN 14274[5] sau cu sisteme cu un grad de încredere echivalent. Articolul 8 din Directiva 98/70/CE, astfel cum a fost modificat de articolul 1 alineatul (5) din Directiva 2003/17/CE, prevede obligația Comisiei de a publica rezultatele rapoartelor privind calitatea carburanților prezentate de statele membre. În conformitate cu această obligație, prezentul raport, al nouălea al Comisiei, sintetizează datele pentru 2010 privind calitatea benzinei și a motorinei, precum și volumele vândute în UE. Rapoartele pentru anii anteriori pot fi găsite pe paginile web ale Comisiei[6]. 3. Sistemele naționale de monitorizare Decizia 2002/159/CE a Comisiei și standardul european EN 14274 au îmbunătățit utilitatea informațiilor și au facilitat analizarea tendințelor carburanților în UE. Calitatea realizării sistemelor de monitorizare ale statelor membre, nivelul de respectare a valorilor limită și informațiile prezentate în rapoarte continuă să se amelioreze. Cu toate acestea, mai sunt necesare îmbunătățiri într-o serie de sectoare cheie, sintetizate după cum urmează: Statele membre sunt încurajate să transmită rapoartele cu mai multă punctualitate. Câteva state membre nu prelevează suficiente probe pentru toți carburanții sau prelevează probe prea puține la benzinării față de depozite/rafinării pentru a întruni cerințele EN 14274[7]; a se vedea tabelul 4. În cazurile în care statele membre își folosesc propriile sisteme naționale, acestea trebuie descrise în detaliu pentru a se verifica dacă sunt conforme cu standardul european. Descrierea respectivă trebuie să arate echivalența sistemului de monitorizare cu standardul EN 14274 din perspectiva fiabilității statistice. Evaluarea rapoartelor prezentate de statele membre se face în funcție de perioadele adecvate din timpul anului, pentru a se asigura comparabilitatea rapoartelor la nivelul UE. În cazul în care un stat membru a ales să folosească o altă perioadă a anului decât cea specificată, trebuie să se furnizeze informații corespunzătoare în anexa națională din cadrul raportului de monitorizare a calității carburanților. 4. Raportare pentru anul 2010 4.1 Calitatea și volumul carburanților Spre deosebire de anii anteriori, noua limită a conținutului de sulf de cel mult 10 ppm (introdusă în 2009) pentru toți carburanții pentru autovehicule utilizați în transportul rutier a determinat o trecere de la benzina COR 95 (<50 mg/kg) la benzina COR 95 (<10 mg/kg). Cât privește cifra octanică, majoritatea vânzărilor de benzină (67%) din 2010 au fost la COR 95. Din restul vânzărilor, 27% au fost la 95=<COR<98, COR 98 s-a situat la aproximativ 5% și COR 91 la 1%. Figura 1: Ponderea vânzărilor de carburanți în UE în 2010 pe tip de carburant (%) * Milioane de litri || || || COR=91 || || || COR = 95 || || || COR 95=<COR<98 || || || COR 98 || || || Motorină Tabelul 2: Rezumat 2010, pe tip de carburant Sortiment de carburant || Milioane de litri || Cota de piață din UE Benzină fără plumb COR min.=91 || 1 618 || 1% Benzină fără plumb COR min.=95 || 80 308 || 67% Fără plumb 95≤COR<98 || 32 898 || 27% Fără plumb COR≥98 || 6 409 || 5% Total benzină || 121 233 || 100,0% Motorină (<10 ppm sulf) || 246 841 || 100,0% Total motorina || 246 841 || 100,0% || || Tendințe temporale ale vânzărilor de carburanți în UE Figura 2 ilustrează evoluția consumului de carburanți în UE în ultimii zece ani și evocă o creștere clară a ponderii consumului de motorină. Figura 2: Evoluția consumului de carburanți în UE Milioane de litri || Cu excepția Franței în perioada 2003-2005, când nu s-au transmis rapoarte; Cu excepția Luxemburgului în perioada 2007-2009 și a Maltei în perioada 2006-2009, când nu s-au transmis rapoarte. Vânzările de carburanți în UE 27, pe tipuri de carburanți Tabelul 3 prezintă consumul pe tip de carburant și pe stat membru în 2010: Tabelul 3: Consum de carburanți pe tip și pe stat membru Tipul de carburant || Vânzări de benzină (milioane de litri) || Vânzări de motorină (milioane de litri) Stat membru || min. COR=91 || min. COR=95 || 95≤ COR <98 || COR ≥98 || Total benzină || Total motorină Austria || 150 || - || 2 251 || 64 || 2 465 || 7 437 Belgia || - || 1 251 || - || 363 || 1 614 || 7 733 Bulgaria || - || 847 || - || - || 847 || 2 168 Cipru || - || 479 || - || 47 || 526 || 428 Republica Cehă || 5 || - || 2 459 || 49 || 2 513 || 4 637 Danemarca || 517 || 1 570 || - || 3 || 2 090 || 3 101 Estonia || - || - || 338 || 33 || 371 || 572 Finlanda || - || 2 075 || 162 || - || 2 237 || 2 790 Franța || - || 8 677 || - || 2 202 || 10 879 || 39 749 Germania || 943 || - || 24 901 || 740 || 26 584 || 38 356 Grecia || - || 4 634 || 220 || 153 || 5 007 || 2 977 Ungaria || - || 1 743 || - || 47 || 1 790 || 3 274 Irlanda || - || 1 974 || - || - || 1 974 || 2 672 Italia || - || 11 678 || - || - || 11 678 || 30 238 Letonia || - || - || 347 || 29 || 376 || 801 Lituania || - || 385 || - || 9 || 394 || 1 190 Luxemburg || 1 || 373 || - || 92 || 466 || 1 894 Malta || - || - || 91 || 10 || 101 || 120 Țările de Jos || - || 5 496 || - || 75 || 5 571 || 7 634 Polonia || - || 5 138 || - || 513 || 5 651 || 13 896 Portugalia || - || - || 1 703 || 187 || 1 890 || 5 898 România || - || - || 1 274 || 793 || 2 067 || 4 997 Slovacia || - || 781 || - || 19 || 800 || 1 281 Slovenia || - || - || 660 || 79 || 739 || 1 419 Spania || - || 6 908 || - || 766 || 7 674 || 31 540 Suedia || - || 4 394 || - || 138 || 4 532 || 5 164 UK || - || 19 444 || 953 || - || 20 397 || 24 875 În tabelul 3 este prezentat volumul vânzărilor de carburanți pe stat membru și pe tip de carburant. Se observă câteva tendințe generale, și anume: · Motorina domină piața în toate statele membre, cu două excepții; · În Belgia există cea mai mare dependență de motorină, care deține o cotă de piață de 82,7% - cea mai mare din toate statele membre. · Volumul cel mai mare de vânzări de carburanți în 2010 s-a înregistrat în Germania, fiind de 17,6 % din totalul vânzărilor din UE, cu o cotă de 21,9% benzină și 15,5% motorină. Următoarea piață ca mărime a fost Franța, cu o cotă de 13,8 % din vânzările de carburanți (9,0% benzină și 16,1% motorină), în timp ce în Regatul Unit vânzările au totalizat 12,3% din totalul din UE (16,8% benzină și 10,1% motorină). Ca în perioada 2001-2009, Franța, Germania, Italia, Spania și Regatul Unit au înregistrat cele mai mari vânzări de carburanți în 2010. Din 2001, s-a înregistrat o creștere a omogenității în ceea ce privește tipul sortimentelor de carburant care au fost declarate ca fiind disponibile în UE. Diferența dintre sortimentele de benzină s-a datorat, în principal, cifrelor octanice diferite (categoria COR). În 2010, numai șase state membre au raportat existența a trei sortimente de benzină, în timp ce restul au raportat două sortimente de benzină (niciun stat membru nu a raportat existența unui singur sortiment de benzină). Înainte de 2009, erau disponibile doar două sortimente de motorină pentru autovehiculele rutiere: cu conținut redus de sulf și fără sulf (respectiv în concentrații mai mici de 10 ppm sulf). După cum era de așteptat și după cum s-a confirmat prin datele pentru 2010, toate statele membre au trecut la motorină 100% fără conținut de sulf, în conformitate cu limita aplicabilă conținutului de sulf, și numărul sortimentelor de motorină a scăzut la unu. 5. Prelevare de probe și raportare Standardul EN 14274 conține cerințe detaliate cu privire la numărul probelor și la locul de unde trebuie prelevate aceste probe, elemente care trebuie prezentate în rapoartele statelor membre privind calitatea carburanților. EN 14274 enumeră o serie de factori care trebuie luați în considerare la evaluarea sistemului de prelevare, printre care: numărul rafinăriilor care aprovizionează piața, numărul sortimentelor de carburanți disponibile și numărul surselor și sortimentelor diferite importate. Standardul prevede un număr minim de probe pentru fiecare sortiment, atât în sezonul de iarnă, cât și în cel de vară. În anii precedenți, în rândul statelor membre s-a manifestat o oarecare nesiguranță cu privire la cerințele de prelevare – însă cantitățile prelevate și distincția între iarnă și vară în rapoarte s-au îmbunătățit recent. În tabelul 4 este prezentată situația prelevării și raportării din 2010, defalcată pe stat membru. Numărul minim total al probelor se calculează atunci când statul membru a utilizat un model statistic în conformitate cu EN 14274, dat fiind că se cunoaște cerința pentru numărul minim de probe în cazul fiecărui model[8]. Tabelul conține și o defalcare a numărului total de probe prelevate și a probelor prelevate la benzinării. Nu toate statele membre au furnizat această defalcare pentru 2010 (Suedia, Regatul Unit, Spania, Germania și Letonia). EN 14274 prevede că cerințele minime de prelevare se aplică unităților de distribuție a carburanților - care sunt definite ca „unități de vânzare pentru public sau inaccesibile publicului larg, unde are loc alimentarea cu carburant a autovehiculelor, în vederea propulsiei.” Prin urmare, pentru a îndeplini cerințele minime de prelevare, probele prelevate la terminalele de distribuție sau la rafinării se consideră separat de cele preluate de la benzinării. Dacă statele membre au transmis rapoarte utilizând un „sistem național de monitorizare”[9], înseamnă că s-a realizat o evaluare a cerințelor minime echivalente pe baza dimensiunii țării și a altor detalii furnizate. Atunci când se cunoaște locul prelevării, se poate determina dacă probele respectă, din punct de vedere cantitativ, EN 14274. Șapte state membre (care au utilizat fie un sistem bazat pe EN 14274, fie un sistem național de monitorizare) nu au respectat întocmai cerințele standardului. Acest fapt s-a datorat locurilor de prelevare și numărului de probe prelevate. Totuși, aceste probleme nu au compromis eficacitatea și credibilitatea rezultatelor raportate Comisiei. În prezent, Comisia colaborează cu statele membre la clarificarea motivelor acestor devieri și încearcă să garanteze că această situație se va îmbunătăți în viitor. Tabelul 4 conține numărul minim de probe care trebuie prelevate de la benzinării în cazul statelor membre care au demonstrat conformitatea cu directiva. Tabelul 4: Rezumat al procesului de prelevare și raportare de către statele membre, raportat la cerințele Directivei 98/70/CE și ale standardului european EN 14274. SM || Model FQMS (1) || Dimensiune (2) || Separat iarnă/vară? (3) || Probe pe sortiment și pe sezon (4) || Total probe necesare (5) || Probe prelevate (6) || Probe prelevate la benzinării (7) Benzină. || Motorină. || Benzină || Motorină || Benzină || Motorină Austria || AT || C || S || ü || 50 || 102 || 100 || 203 || 100 || 203 || 100 Belgia || BE || N || S || ü || 100 || 400 || 200 || 2133 || 4985 || 2133 || 4958 Bulgaria || BG || B || S || ü || 100 || 200 || 200 || 427 || 468 || 418 || 456 Cipru || CY || C || S || ü || 50 || 100 || 100 || 293 || 167 || 149 || 167 Republica Cehă || CZ || C || S || ü || 50 || 101 || 100 || 747 || 877 || 747 || 877 Danemarca || DK || N || S || ü || 50 || 201 || 100 || 42 || 22 || 42 || 22 Estonia || EE || C || S || ü || 50 || 103 || 100 || 350 || 200 || 350 || 200 Finlanda || FI || A || S || ü || 50 || 103 || 100 || 185 || 162 || 140 || 117 Franța || FR || B || L || ü || 200 || 416 || 400 || 827 || 395 || 827 || 395 Germania || DE || N || L || ü || 200 || 405 || 400 || 417 || 305 || - || - Grecia || EL || A || S || ü || 50 || 105 || 100 || 250 || 120 || 29 || 17 Ungaria || HU || C || S || ü || 50 || 101 || 100 || 120 || 120 || 120 || 120 Irlanda || IE || C || S || ü || 50 || 100 || 100 || 144 || 126 || 92 || 92 Italia || IT || A || L || ü || 100 || 200 || 200 || 200 || 200 || 100 || 100 Letonia || LV || N || S || ü || 100 || 400 || 200 || 438 || 674 || - || - Lituania || LT || C || S || ü || 50 || 101 || 100 || 101 || 100 || 97 || 95 Luxemburg || LU || C || S || ü || 50 || 104 || 100 || 47 || 75 || 43 || 71 Malta || MT || N || S || ü || 100 || 209 || 200 || 49 || 43 || 39 || 30 Țările de Jos || NL || A || S || ü || 50 || 100 || 100 || 100 || 100 || 100 || 100 Polonia || PL || B || L || ü || 200 || 408 || 400 || 291 || 229 || 291 || 229 Portugalia || PT || N || S || ü || 100 || 209 || 200 || 236 || 118 || 200 || 100 România || RO || B || S || ü || 100 || 400 || 200 || 360 || 210 || 360 || 210 Slovacia || SK || C || S || ü || 50 || 101 || 100 || 168 || 137 || 168 || 137 Slovenia || SI || C || S || ü || 50 || 103 || 100 || 149 || 181 || 145 || 115 Spania || ES || N || L || ü || 200 || 409 || 400 || 520 || 264 || - || - Suedia || SE || N || S || ü || 100 || 203 || 200 || 553 || 620 || - || - UK || UK || N || L || ü || 200 || 404 || 400 || 2195 || 2428 || - || - 6. Conformitate cu Directiva 98/70/CE în 2010 6.1 Benzină În 2010, majoritatea statelor membre au furnizat informații complete despre conformitatea probelor de benzină prelevate. Pentru a se determina conformitatea, trebuie să se cunoască metoda de testare utilizată pentru anumiți parametri (deoarece reproductibilitatea și nivelurile de toleranță diferă în funcție de metoda de testare). Se prevede ca statele membre să furnizeze aceste informații în formularul de raportare și, deși acest lucru nu reprezintă o componentă obligatorie a procesului de raportare, este esențial să se determine nivelurile de conformitate. În 2010, au fost prelevate 11 531 de probe de benzină și 13 391 de probe de motorină. Parametrii cei mai frecvenți care nu au respectat specificațiile aplicabile în Uniune în 2010 sunt următorii: · presiunea vaporilor în sezonul de vară a fost depășită în 215 cazuri în 2010, respectiv la 1,85% din totalul probelor. Este din ce în ce mai clar că multe depășiri sunt rezultatul procesului de tranziție a carburanților, respectiv atunci când furnizorii schimbă specificațiile carburanților de la iarnă la vară sau invers. · Numărul probelor COR/MON care, conform constatărilor, nu au respectat specificațiile în 2010, a fost de 59, reprezentând 0,5% din totalul probelor. · Limita maximă a conținutului de sulf de 10 ppm a fost depășită în 34 de cazuri, respectiv 0, 29% din totalul probelor, cea mai mare valoare situându-se la 45,9 mg/kg. Cu toate acestea, conținutul mediu de sulf al carburanților din toate statele membre rămâne sub limita obligatorie de 10 ppm, respectiv la 5,8 ppm. Țările de Jos nu au transmis detalii complete despre probele neconforme, iar Germania nu a prezentat detalii despre unele cazuri de neconformitate la benzina COR 91. 6.2. Motorină În 2010, doar două state membre nu au prezentat detalii despre probele neconforme cu specificațiile pentru motorină (Letonia și Țările de Jos – care au avut fiecare cel puțin o probă care a depășit limitele de toleranță). Dintre cei cinci parametri testați la motorină în 2010, următorii au fost neconformi: · În ciuda faptului că în UE conținutul mediu de sulf s-a situat sub limita de 10 ppm (respectiv la 6,5 ppm), 169 de probe (sau 1,26% din numărul total) neconforme au avut valori extreme de: – o valoare maximă de 500 mg/kg în Bulgaria (furnizorul a fost amendat din această cauză) – o valoare de 455 mg/kg în cazul uneia sau mai multor probe prelevate în Polonia. Carburanții cu conținut extrem de mare de sulf au fost retrași de pe piață. Autoritățile polone au notificat oficiului de control fiscal și vamal și inspectoratului regional de protecție a mediului cazurile de neconformitate. – 294 mg/kg în România (fără detalii ale măsurilor luate) și; – 94,2 mg/kg în Cipru – unde s-a constatat că această contaminare se datora amestecului de motorină pentru autovehicule cu motorina pentru încălzire. S-a inițiat urmărirea penală în cazul acestei benzinării. · S-a înregistrat un număr total de 38 de probe care au depășit limitele de distilare în 2010. · În total, 4 probe testate pentru cifra cetanică au fost neconforme. 6.3 Rezumat Tabelul 5 arată în ce măsură statele membre au respectat Directiva 98/70/CE în anul 2010 cu privire la rezultate analizării probelor (față de valorile limită), precum și formatul și conținutul raportării. În Directiva 98/70/CE modificată prin Directiva 2003/17/CE s-a introdus următorul paragraf: „Statele membre stabilesc sancțiunile aplicabile încălcărilor dispozițiilor de drept intern adoptate în conformitate cu prezenta directivă. Sancțiunile stabilite trebuie să fie eficiente, proporționale și descurajante.” Unele state membre au furnizat explicații referitoare la măsurile de remediere și la penalitățile impuse de autoritățile naționale în cazul în care se constată neconformitatea probelor. În general, din cele 11 531 de probe de benzină prelevate în 2010, 411 au fost neconforme cu limitele de toleranță la unul sau mai mulți parametri – ceea ce reprezintă o rată a neconformității de 3,6%. Din cele 13 391 de probe prelevate în 2010 pentru testarea celor 5 parametri obligatoriii la diesel, 211 erau neconforme cu limitele – ceea ce reprezintă o rată a neconformității de 1,6%. Ponderea probelor neconforme se constată în funcție de numărul de probe prelevate – care depinde, în fiecare stat membru, de volumul de vânzări și de sursele de aprovizionare. În cazul statelor membre care folosesc sisteme naționale de monitorizare care nu sunt neapărat echivalente cu EN 14274, este necesar să se țină cont și de neconformitatea constatată în Uniune, ponderată cu volumul și cu numărul probelor. În figura 3 este prezentată rata neconformității, ponderată cu volumul de vânzări și cu numărul de probe, care are o tendință crescătoare în 2010. Figura 3: Tendințe temporale ale cazurilor de neconformitate cu valorile-limită la benzină și motorină Rata neconformității, exprimată în %, ponderată cu volumul vânzărilor de carburanți || || Anul || || Motorină || || Benzină *Cu excepția Franței în perioada 2003-2005, când nu s-au transmis rapoarte. Cu excepția Luxemburgului în perioada 2007-2009 și a Maltei în perioada 2006-2009, când nu s-au transmis rapoarte. Tabelul 5: Sinteză privind gradul de conformitate cu Directiva 98/70/CE în statele membre pentru anul de raportare 2010. || SM || Neconformitate cu valorile-limită probe neconforme / număr total de probe || Raportare incompletă parametri nemăsurați/total || Rapoarte transmise cu întârziere || || || (1) || (2) || (3) || || || Benzină || Motorină || Benzină || Motorină || || || || NC || Total || NC || Total || NM || Total || NM || Total || (luni) || || AT || 6 || 203 || 3 || 100 || 0 || 18 || 0 || 5 || <1 || || BE || 103 || 2 133 || 79 || 4 985 || 0 || 18 || 0 || 5 || la termen || || BG || 39 || 427 || 56 || 468 || 3 || 18 || 0 || 5 || la termen || || CY || 41 || 293 || 1 || 167 || 0 || 18 || 0 || 5 || <1 || || CZ || >61 || 747 || 29 || 877 || 0 || 18 || 0 || 5 || la termen || || DK || 0 || 42 || 0 || 22 || 0 || 18 || 0 || 5 || la termen || || EE || 17 || 350 || 3 || 200 || 0 || 18 || 0 || 5 || la termen || || FI || 0 || 185 || 1 || 162 || 0 || 18 || 0 || 5 || la termen || || FR || 56 || 827 || 10 || 395 || 0 || 18 || 1 || 5 || la termen || || DE || >7 || 417 || 1 || 305 || 0 || 18 || 0 || 5 || <4 || || EL || 0 || 250 || 0 || 120 || 0 || 18 || 0 || 5 || <1 || || HU || 0 || 120 || 0 || 120 || 0 || 18 || 0 || 5 || la termen || || IE || 15 || 144 || 1 || 126 || 0 || 18 || 0 || 5 || la termen || || IT || 2 || 200 || 0 || 200 || 1 || 18 || 0 || 5 || <1 || || LV || 0 || 438 || 0 || 674 || 0 || 18 || 0 || 5 || in termen || || LT || 0 || 101 || >1 || 100 || 0 || 18 || 0 || 5 || in termen || || LU || 7 || 47 || 0 || 75 || 1 || 18 || 0 || 5 || <1 || || MT || 2 || 49 || 3 || 43 || 0 || 18 || 0 || 5 || in termen || || NL || >2 || 100 || >1 || 100 || 0 || 18 || 0 || 5 || <5 || || PL || 15 || 291 || 3 || 229 || 0 || 18 || 0 || 5 || in termen || || PT || 29 || 236 || 8 || 118 || 0 || 18 || 0 || 5 || <1 || || RO || >5 || 360 || 11 || 210 || 0 || 18 || 0 || 5 || <1 || || SK || 0 || 168 || 7 || 137 || 0 || 18 || 0 || 5 || in termen || || SI || 0 || 149 || 0 || 181 || 0 || 18 || 0 || 5 || in termen || || ES || 6 || 520 || 0 || 264 || 0 || 18 || 0 || 5 || <2 || || SE || 0 || 553 || 0 || 620 || 6 || 18 || 0 || 5 || in termen || || UK || 5 || 2 195 || 0 || 2 428 || 2 || 18 || 0 || 5 || in termen || || Număr de țări || 18 || 18 || 5 || 1 || 10 || || || # || Coloană || Note explicative (1) Neconformitate cu valorile-limită (95% limite de încredere) || Nu se poate confirma dacă valorile limită au fost respectate în cazul tuturor probelor, acolo unde datele de raportare sunt incomplete. Atunci când nu a fost posibil să se determine, din rapoartele trimise, numărul probelor care depășesc valoarea limită, simbolul „>” indică faptul că numărul de eșantioane care depășesc limitele este minim și că acesta ar putea fi mai mare. (2) Raportare incompletă || Testarea unor parametri poate fi făcută și la cantități mai mici, însă este necesar să fie testați toți parametrii pentru a se evalua cu cât mai mare precizie calitatea carburanților. Statele membre trebuie să precizeze când au fost obținute rezultatele la probele prelevate și să prezinte aceste rezultate. (3) Rapoarte transmise cu întârziere || Directiva 98/70/CE prevede că statele membre trebuie să trimită rapoartele de monitorizare cel târziu până la data de 30 iunie a fiecărui an. 7. Concluzii Calitatea carburanților este strâns legată de calitatea aerului și de emisiile de CO2, precum și de ușurința cu care constructorii reușesc să respecte limitele dorite de emisii de poluanți și de gaze cu efect de seră și de costurile pe care ei trebuie să le suporte în acest sens. Monitorizarea calității carburanților în 2010 arată că specificațiile pentru benzină și motorină prevăzute de Directiva 98/70/CE sunt, în general, respectate, fiind constatate foarte puține depășiri. Adoptarea progresivă a standardului EN 14274 de către statele membre duce la o mai mare coerență a datelor disponibile pentru evaluarea diferiților parametri de calitate a carburanților, iar statele membre fac eforturi pentru a înțelege mai bine cerințele de raportare. Întrucât depășirile sunt relativ rare și majoritatea statelor membre iau măsuri pentru a scoate de pe piață carburanții neconformi, Comisia nu cunoaște cazuri în care aceste depășiri să fi avut efecte negative asupra emisiilor vehiculelor sau asupra funcționării motoarelor. Cu toate acestea, Comisia îndeamnă statele membre să continue să ia măsuri pentru a asigura deplina conformitate cu parametrii prevăzuți, pentru ca astfel de probleme să nu apară în viitor și să se asigure că transmiterea rapoartelor către Comisie în termenele prevăzute se face la timp. [1] Directiva 98/70/CE privind calitatea benzinei și a motorinei și de modificare a Directivei 93/12/CEE a Consiliului, JO L 350, 28.12.1998, p. 58. [2] Cifra octanică „research” (COR) este o măsură cantitativă a ratei de compresie maxime la care benzina poate fi folosită într-un motor fără ca o parte a amestecului să se autoaprindă în motor. Autoaprinderea duce la un consum excesiv de carburant și la o creștere a emisiilor de compuși organici volatili și a emisiilor de monoxid de carbon. [3] Presiunea vaporilor este o măsură a predilecției carburantului de a se evapora. Este reglementată vara deoarece temperaturile din această perioadă a anului pot duce la emisii puternice de compuși organici volatili care sunt precursorii ozonului troposferic. Depășirile vor avea drept rezultat creșterea emisiilor de compuși organici volatili. [4] Parametrul de distilare stabilește proporția de carburant care se evaporă la 100˚C și la 150˚C, și limitează gama compușilor mai ușori care pot fi amestecați cu benzina. Depășirile ar putea cauza formarea de dopuri de vapori și probleme de motricitate. [5] EN 14274:2003 – Carburanți pentru autovehicule - Evaluarea calității benzinei și motorinei – Sistemul de monitorizare a calității carburanților (FQMS). [6] https://circabc.europa.eu/w/browse/5e89b837-2bec-4284-b9fe-c156271268f7 [7] A se vedea secțiunea 5 pentru mai multe detalii. [8] EN 14274 stabilește numărul minim de probe ce trebuie prelevate pentru fiecare carburant (în funcție de modelul statistic folosit și de proporția de vânzări). Standardul prevede un număr minim de probe care urmează a fi prelevate pentru fiecare sortiment de carburant: || Probe pe sortiment și pe sezon de iarnă/vară* Model || Țară mică || Țară mare Modelul statistic A - EN 14274 || 50 || 100 Modelul statistic B - EN 14274 || 100 || 200 Modelul statistic C - EN 14274 || 50 || - Sistem național || - || - * Cerințele de prelevare anuale sunt așadar dublul valorilor din tabel pentru fiecare sortiment [9] Directiva permite aplicarea „sistemelor naționale de monitorizare” cu condiția ca acestea să dea rezultate având un grad egal de încredere cu EN 14274.